SET ปิดเช้าพุ่งกระฉูด 24 จุด ลุ้นรบ.คลายล็อกดาวน์ เฟส 2-สงครามการค้าสหรัฐฯ-จีนส่อเค้าสดใส
SET ปิดเช้าพุ่งกระฉูด 24 จุด ลุ้นรบ.คลายล็อกดาวน์ เฟส 2-สงครามการค้าสหรัฐฯ-จีนส่อเค้าสดใส โดยดัชนีช่วงเช้าปิดที่ระดับ 1,289.85 จุด เพิ่มขึ้น 23.83 จุด หรือ 1.88% มูลค่าการซื้อขาย 3 หมื่นล้านบาท
11 พ.ค. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,289.85 จุด เพิ่มขึ้น 23.83 จุด หรือ 1.88% มูลค่าการซื้อขาย 3 หมื่นล้านบาท 
10 หุ้นดันดัชนีเช้านี้

ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยเช้านี้ปรับตัวขึ้นได้แรงกว่าคาด เป็นไปในทิศทางเดียวกับตลาดหุ้นในภูมิภาคเอเชียที่เช้านี้เคลื่อนไหวในแดนบวกราว 1% ปัจจัยหลักมาจากการผ่อนคลายล็อกดาวน์ของแต่ละประเทศกลับมาเปิดเศรษฐกิจหลังสถานการณ์การแพร่ระบาดของเชื้อไวรัสโควิด-19 ดีขึ้น ส่วนสงครามการค้าระหว่างสหรัฐฯและจีนออกมาในเชิงบวกหลังจากทั้งสองฝ่ายหารือกันช่วงปลายสัปดาห์ที่ผ่านมา แต่ยังต้องจับตาท่าทีของประธานาธิบดีโดนัลด์ ทรัมป์ของสหรัฐฯด้วยว่าจะเป็นอย่างไรต่อไป
ทั้งนี้ ตลาดบ้านเราได้รับแรงหนุนจากหุ้นกลุ่มโรงไฟฟ้าและกลุ่มค้าปลีกที่ปรับตัวขึ้นมาได้ค่อนข้างดี ขณะที่การคลายล็อกมาตรการในระยะที่ 2 จับตาการกลับมาเปิดห้างสรรพสินค้า พร้อมติดตามการทยอยประกาศผลประกอบการของบริษัทจดทะเบียนในสัปดาห์สุดท้าย และตัวเลขผลิตภัณฑ์มวลรวมภายในประเทศ (GDP) ของยูโรโซน
สำหรับแนวโน้มการลงทุนในช่วงบ่ายนี้ นายวีระวัฒน์ กล่าวว่า ตลาดฯคงจะเคลื่อนไหวทรงตัวในแดนบวก โดยมีแนวรับ 1,285-1,280 จุด ส่วนแนวต้าน 1,290-1,300 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL   มูลค่าการซื้อขาย  1,813.94 ล้านบาท  ปิดที่   74.00 บาท เพิ่มขึ้น  2.00 บาท
PTTGC   มูลค่าการซื้อขาย  1,749.89 ล้านบาท  ปิดที่   40.50 บาท เพิ่มขึ้น  2.00 บาท
PTT     มูลค่าการซื้อขาย  1,687.12 ล้านบาท  ปิดที่   35.75 บาท เพิ่มขึ้น  0.50 บาท
GPSC    มูลค่าการซื้อขาย  1,578.37 ล้านบาท  ปิดที่   71.75 บาท เพิ่มขึ้น  3.75 บาท
BAM     มูลค่าการซื้อขาย  1,297.67 ล้านบาท  ปิดที่   22.90 บาท เพิ่มขึ้น  0.70 บาท